Spectrum Net е Интернет-доставчик, създаден през 1997 г.

До 2000 г. фирмата предлага Интернет-достъп само за други Интернет-доставчици. След 2000 г. с помощта на австрийски инвеститори навлиза на пазара на крайни потребители и постепенно изкупува част от по-малките доставчици, работещи с такива клиенти. Понастоящем дружеството е с изцяло български акционери.

След 2004 г. Спектър Нет получава лицензи за осъществяване на далекосъобщения чрез обществена далекосъобщителна мрежа за пренос на данни на територията на страната, за осъществяване на далекосъобщения чрез обществена фиксирана далекосъобщителна мрежа и предоставяне на фиксирана гласова телефонна услуга, както и за предоствяне на услугата "достъп до гласова телефонна услуга, чрез услугата избор на оператор".

Компанията предлага colocation, регистрация на домейни, виртуален хостинг.

През 2006 г. Алфа финанс холдинг придобива 50% от акциите на Спектър Нет.

През 2009 г. придобива Орбител (от Маджар Телеком).

През 2010 г. е придобит изцяло от Мобилтел.

През 2012 г. е слят изцяло в Mtel.

Външни препратки 
Корпоративен сайт на Спектър Нет 

С
Закрити предприятия в София